बिना एनओसी पेड़ कटवाने वाले पर जुर्माना
महुआडीह (देवरिया), हिन्दुस्तान संवाद। बिना एनओसी पेड़ कटवाने वाले रिटायर्ड जवान पर आठ...
महुआडीह (देवरिया), हिन्दुस्तान संवाद।
बिना एनओसी पेड़ कटवाने वाले रिटायर्ड जवान पर आठ हजार जुर्माना लगाया गया है। गौरीबाजार थाना क्षेत्र के देवकुआं निवासी सुरेश यादव पुत्र अर्जुन यादव सेना के रिटायर्ड जवान हैं।
वह अपनी बेटी की शादी तय किये हुए हैं, शादी में लकड़ी का सामान देने के लिए महुआडीह थाना क्षेत्र के नेरूई अमवां में एक व्यक्ति से उन्होंने तीन सागौन का पेड़ खरीदे थे, सोमवार की दोपहर को वह पेड़ को बिना एनओसी के ही कटवा रहे थे। इसकी जानकारी किसी ने वन विभाग को दे दी, सूचना मिलने के बाद वन विभाग ने इसकी जानकारी स्थानीय पुलिस को देने के साथ मौके पर पहुंच गयी। वन विभाग द्वारा पेड़ कटवा रहे रिटायर्ड जवान से अनुमति पेपर मांगने पर नही दिखा सके।
विभाग ने रिटायर्ड जवान पर उत्तर प्रदेश वृक्ष संरक्षण अधिनियम 4/10 के तहत केस दर्ज कर आठ हजार का जुर्माना लगाया है।